TOIMINTAKERTOMUS 2019

Vuosi 2019 oli Ratsastusseura Skaran ry:n eli SKARAn 28. toimintavuosi. Toimintakaudella pidettiin kaksi sääntömääräistä vuosikokousta 4.3.2019 ja 23.11.2019 sekä 11 hallituksen kokousta ja lisäksi syys- ja kevätkokoukset.

Hallitus 2019
Ainomaija Pippuri, puheenjohtaja
Virpi Nättiaho, varapuheenjohtaja
Liisi Myllykangas, rahastonhoitaja
Anna Harmonen, jäsensihteeri ja merkkivastaava
Lyydia Heikkinen, sihteeri
Kristiina Hurmerinta, Viikin ponikoulun edustaja
Hanna Seiro, nuorisovastaava
Karo Aarnio-Wihuri, kilpailuvastaava
Heidi Tunkelo
Mirka Granlund
Aliina Halme
Kristiina Rantanen (varajäsen)
Maarit Suortti (varajäsen)

Junioriedustajat: Anni Strengell, Pinja Hjerpe

Toiminnantarkastajana toimi Seija Forsström.

JOHDANTO
Ratsastusseura Skara ry on aktiivinen helsinkiläinen ratsastusseura ja Suomen Ratsastajainliiton SRL:n jäsenseura. Skaran toiminnan tavoitteena on herättää, ylläpitää ja kehittää ratsastusharrastusta jäsentensä keskuudessa ja Skara on järjestänyt toimintaa ja tapahtumia vuoden 2019 aikana tämän päämäärän mukaisesti. 
Seuran toiminnan pääpaino on ollut kilpailu- ja valmennustoiminnassa, hevostaitokerhoissa ja myös jäsenten yhteisissä tapahtumissa ja juhlissa. Seurassa on 375, joista enemmistö harrastaa ratsastusta Viikin ponitallilla, mutta jäseniämme on runsaasti myös muilla talleilla. Seuraa edustaa myös useita kilpailevia ratsukoita kaikissa lajeissa sekä alue- että kansallisella tasolla.  

Seura on tehnyt tiivistä yhteistyötä Ratsastuskeskus Viikki Oy:n Viikissä sijaitsevan ponikoulun kanssa. Seura järjesti tallilla mm. ratsastuskilpailuja, hevostaitokerhoja ja keppihevosratsastusta. 

Seuran talous oli vakaa koko vuoden 2019. Varoja kerättiin jäsenmaksuilla, järjestämällä kilpailuja ja pitämällä buffettia. Seura sai Helsingin kaupungin Liikuntaviraston myöntämää toimintatukea 5 845 euroa.

JÄSENSUHTEET 
Seuraan kuului vuonna 2019  375 jäsentä, joista juniorijäseniä 275, seniorijäseniä 100. VIESTINTÄ
Seuran viestinnän tärkeimpänä kanavana oli www-sivut, joiden välityksellä on helppoa ja nopeaa tavoittaa valtaosa jäsenistä. Hallitus käytti www-sivujen jäsensivuja dokumenttien arkistointiin sekä omana informointikanavana.

Skaran oma, julkinen Facebook-ryhmä oli myös aktiivisessa käytössä. Ryhmässä oli vuoden lopussa 205 jäsentä.  Edelleen erityisesti seuran tapahtumia mainostettiin myös perinteisesti tallien ilmoitustauluilla. 

Viestintää seuran omassa Instagram-ryhmässä aktivoitiin edelleen vuoden 2019 aikana. Erityisesti hallituksen junioriedustajat päivittivät ryhmään aktiivisesti kuvia ja tunnelmia seuran tapahtumista, valmennuksista ja kilpailuista.

TAPAHTUMAT JÄSENILLE

Seura järjesti vuonna 2019 seuraavat tapahtumat:
9.2. 	Luento ”Ratsuhevosen rasitusvammat ja kuntoutus”, eläinlääkäri Maria Pyykkönen. Asukastalo Mylläri.
30.5.	Esteratsastusvalmennus, valmentaja Kari Nevala. Tuomarinkylä.
2.6.	Kouluratsastusvalmennus, valmentaja Kiki Nyberg. Tuomarinkylä.
3.6.	Kouluratsastusvalmennus, valmentaja Kiki Nyberg. Viikki.
6.6.	Esteratsastusvalmennus, valmentaja Kari Nevala. Tuomarinkylä.
23.11.   Pikkujoulu Vartiokylän työväentalolla. Juhlassa luovutettiin vuoden aikana suoritetut ratsastusmerkit, kilpailutulosten perusteella anotut merkit sekä muut palkitsemiset ja huomionosoitukset.
	
MERKKISUORITUKSET JA HUOMIONOSOITUKSET

Pikkujoulujuhlassa 23.11. jaettiin ratsastusmerkkejä ja palkintoja kuluneen vuoden aikana ansioituneille ratsastajille. Seura oli anonut SRL:n kilpailusuorituksiin perustuvia merkkejä seuramme ansioituneille ratsastajille. 
Ratsastusmerkkejä jaettiin seuraavasti 9 perusmerkkiä ja 31 C-merkkiä.		

Palkittavat ja huomionosoitukset 23.11.2019

SRL:n ansiomerkit
	SRL:n hopeinen ansiomerkki Karo Aarnio-Wihuri, kts. perusteet
	SRL:n pronssinen ansiomerkki Anna Harmonen, kts. perusteet

Skaran koulumestaruus 2019, Immersby 2.11.2019
Jaettu ensimmäinen sija:
1. Lyydia Heikkinen – Gandalf, pokaali
1. Aliina Halme – Charon 03, pokaali
	
Erityisistä ratsastusansioista, 
Kristina Auvinen (5 kv-starttia, joissa 1 voitto, yht. 4 sijoitusta)
•	n. 100 euron valmennustuki ratsastajan valitsemalle valmentajalle 

Vuoden nuori ratsastaja 
Ronja Suortti (lahjakortti 50 e) 
Tason nosto; kvaalit HIHSiin Amateur Tourille ja hyvä suoritus siellä

SRL:n ratsastusmerkit Kilpailusuoritusten perusteella
Hopeamerkki, Kristiina Hurmerinta- Millway’s Rosec, Lempäälä 13.-14.7.2019
Hopeamerkki, Virpi Nättiaho – Cachet, Lempäälä 13.-14.7.2019

Vuoden poniratsastaja Aada Hämäläinen (lahjakortti 30 e)

Vuoden talliapulainen Pihla Paavola (lahjakortti 30 e)

Keppareiden ESRAn aluemestaruus yli 11-vuotiaiden sarjassa 
Pinja Linnas ratsulla Bumba, (lahjakortti 30 e)

Valtakunnallinen hevostaitokilpailu 
Anni Strengell, 3. sija (lahjakortti 50 e)

Värisuora hevostaitomerkeistä:
Petra Kallioniemi (suklaa)

Skaran pitkäaikainen toimija ja toiminnantarkastaja 
Seija Forsström	Skaran softshell

Kepparikatrillin järjestäminen pikkujouluun
Rosa Kettunen ja Nanae Furukawa, (suklaa molemmille)

Muistaminen pitkäaikaisille hallituksen jäsenille (kukat ja kuohuvaa)
Karo Aarnio-Wihuri
Mirka Granlund
Liisi Myllykangas

KILPAILUTOIMINTA

Seuramestaruuksista kilpailtiin marraskuussa:  1-tason kouluratsastuskilpailu 3.11. 2019 Immersbyssä Sipoossa. 2.11. oli tarkoitus järjestää 1-tason estekilpailut, mutta ne peruttiin vähäisen osallistujamäärän vuoksi. Viikin ponikoululla järjestettiin keppareiden kenttäkisat helatorstaina sekä minikenttäkilpailut ja esteratsastuskilpailut poneille ja hevosille kesäkuun lopussa.
 
Seurakilpailut
3.11.	1-tason kouluratsastuskilpailut, Immersby

Seurakilpailut Viikin ponikoululla
30.5.	Keppihevoskenttäkisa
29.6	Esteratsastuskilpailu
30.6.	Minikenttäkisa

Seuramestarit 2019
Kouluratsastuksen seuramestarit Aliina Halme ja Lyydia Heikkinen

Seuran jäsenillä oli vuonna 2019 1 Kansainvälinen A-lupa, 5 A – kilpailulupaa, 19 D –kilpailulupaa ja 9 E – kilpailulupaa. 

JUNIORITOIMINTA
Junioritoiminta oli erittäin aktiivista ja sitä toteutettiin pääasiassa hevostaitokerhojen kautta. 

Järjestimme eritasoisia hevostaitokerhoja tavoitteiden ja osallistujien iän mukaan, jolloin jokaiselle hevostaidoista kiinnostuneelle löytyy sopiva ryhmä. Nappis-kerhoissa harjoitellaan SRL:n Perushoitomerkkiin kuuluvia asioita, eli tärkeimpänä satulointia ja suitsintaa ja ponin puhdistusta. Mappis-kerho on tarkoitettu Perushoitomerkin jälkeen, siellä harjoitellaan ponin käsittelyä käytännössä ja siellä suoritetaan Maastakäsittelymerkki. Junnis-kerho on Perushoitomerkin suorittaneille, ja sen päätteeksi voi osallistua SRL:n Hoito I – merkin kokeeseen. Pappis-kerho on tarkoitettu yli 12-vuotiaille kokeneille poninhoitajille ja sen päätteeksi suoritetaan Hoito II- merkki. 

Viikin ponikoululla kokoontui kevätkaudella kaksi Nappis– kerhoa ja yksi Pappis – kerho. Lisäksi pidettiin keppihevosten kenttäkilpailuvalmennus- kerho. Kevätkauden kerhoihin osallistui yhteensä 48 lasta. Syyskaudella oli kaksi Nappista, yksi Junnis sekä Mappis. Syyskauden kerhoihin osallistui yhteensä 40 lasta. 

Kerhoja ohjaavat SRL:n kerhonohjaajakoulutuksen käyneet nuoret. Jokaisessa kerhossa oli kaksi koulutettua kerhonohjaajanuorta. Vuoden 2019 aikana koulutettiin 5 uutta ohjaajaa.

Keppihevoset
Helatorstaina järjestettyihin keppihevosten kenttäkilpailuihin osallistui 34 ratsukkoa. 

VALMENNUS
Valmennus painottui Talent-ryhmiin. Sen lisäksi järjestettiin kaksi kouluratsastus- ja kaksi esteratsastusvalmennusta.

SRL:n talent-ryhmät
Suomen Ratsastajainliitolla on ratsastajien valmennukseen Talent-ohjelma, johon Skara hyväksyttiin 2014. Skara järjestää Talent-seurana yhdessä Ratsastuskeskus Viikin kanssa valmennusta junioriratsastajille. Vuonna 2019 ryhmiä täydennettiin myös uusilla jäsenillä. 
Talent-ryhmissä valmentaudutaan joko omalla/vuokrahevosella tai Viikin ponitallin hevosilla. Talent-ryhmiä oli keväällä ja syksyllä Viikissä kolme. Näissä ryhmissä valmentautui tavoitteellisesti yhteensä 17 nuorta. Aikuisten Talent-ryhmään osallistui kaksi ratsastajaa. Yksi nuorten omalla hevosella valmentautuvien ratsastajien ryhmä toimi Viikissä.

YHTEISTYÖ RATSASTUSKOULUJEN KANSSA
Seura teki edelleen tiivistä yhteistyötä Ratsastuskeskus Viikki Oy:n kanssa. Yhteistyö oli toimivaa ja seuran hallituksessa oli ponikoulun edustaja. 

Helsinki 8.1.2020

Ratsastusseura Skara ry		
Hallitus